
TELŠIŲ RAJONO SAVIVALDYBĖS PRIEŠGAISRINĖS TARNYBOS
​2020 METŲ VEIKLOS ATASKAITA
	Darbuotojų skaičius     

Telšių rajono savivaldybės priešgaisrinė  tarnyba ( toliau – tarnyba) yra Telšių rajono savivaldybės biudžetinė įstaiga, kurios savininkė yra Telšių rajono savivaldybė, gesinanti gaisrus, gelbstinti žmones ir turtą gaisro vietoje, atliekanti pirminius gelbėjimo darbus ekstremaliųjų situacijų židiniuose, taip pat vykdanti savanorių ugniagesių veiklos organizatoriaus funkcijas, propaguojanti priešgaisrinę saugą. Tarnybos direktorius yra tiesiogiai pavaldus Telšių rajono savivaldybės merui. Tarnyboje patvirtinti 47 etatai. Tarnybą sudaro administracija (direktorius ir vyriausioji specialistė) ir penkios ugniagesių (po vieną skyrininką ir aštuonis ugniagesius) komandos: Nevarėnų UK, Tryškių UK, Luokės UK, Varnių UK ir Žarėnų UK. Praėjusių metų 2020-12-31 dienai tarnyboje dirbo 44 darbuotojai. Prie tarnybos veikia savanoriai 65 ugniagesiai.


	Metinio veiklos plano parengimo ir vykdymo argumentai

Metinis veiklos planas parengtas ir įvykdytas, įgyvendinant Lietuvos Respublikos vietos savivaldos 1994 m. liepos 7 d. įstatymo Nr. I-533 103 straipsnio 4 dalį.   


	Pagrindinės veiklos ataskaita

Tarnybos veiklos tikslai yra išsaugoti žmonių gyvybę, sveikatą, turtą, apsaugoti aplinką nuo gaisrų, ekstremaliųjų įvykių ir situacijų poveikio. Tarnyba – tai nuolatinės parengties civilinės saugos ir gelbėjimo sistemos dalis, kurios uždaviniai  yra:
· gesinti gaisrus, gelbėti žmones ir turtą gaisro metu;

· vykdyti pirminius gelbėjimo darbus, kilus avarijoms, katastrofoms bei stichinėms nelaimėms; 

· teikti kitą neatidėliotiną pagalbą ekstremalių įvykių ir situacijų atvejais.
Įgyvendindama šiuos uždavinius tarnyba atliko šias funkcijas:

· organizavo gaisrų gesinimą, avarijų, katastrofų bei stichinių nelaimių padarinių likvidavimą;

· pastoviai palaikė tarnybos padalinių  kovinę parengtį, pavestų funkcijų vykdymą;

· organizavo tarnybos darbuotojų ir savanorių ugniagesių mokymus, jų kvalifikacijos kėlimą;

· rengė priešgaisrines taktines pratybas;

· kontroliavo priešgaisrinius vandens telkinius bei privažiavimus prie jų, teikia privalomus nurodymus vandens telkinių savininkams nustatytiems trūkumams pašalinti;

· bendradarbiavo su rajono savivaldybės administracija, Telšių apskrities priešgaisrine gelbėjimo valdyba, policijos, dujų, elektros, vandens tiekimo tarnybomis gesinant gaisrus bei vykdant pirminius gelbėjimo darbus;

· rūpinosi gaisrinės ir specialios technikos bei įrangos įsigijimu, eksploatacija, remontu, užtikrina pavaldžių padalinių ūkinę ir finansinę veiklą;

· atliko savanorių ugniagesių veiklos organizatoriaus funkcijas;

· atliko kitas Lietuvos Respublikos įstatymais ir Telšių rajono savivaldybės tarybos sprendimais, administracijos direktoriaus įsakymais priskirtas funkcijas.


	Telšių rajono savivaldybės priešgaisrinė tarnybos strateginio plano prioritetai

    Tarnybos įgyvendinamas planas buvo siejamas su Telšių rajono savivaldybės strateginiame plėtros plane patvirtintais prioritetiniais strateginiais tikslais: „Kurti rajone socialiai saugią aplinką“ ir „Gerinti gyvenimo kokybę rajone kuriant sveiką, fiziškai saugią ir švarią aplinką“.
    Tarnyba yra nuolatinės parengties civilinės saugos ir gelbėjimo sistemos dalis, kurios pagrindinis prioritetas tai gesinanti gaisrus, gelbėti žmones ir turtą gaisro vietoje, atlikti pirminius gelbėjimo darbus ekstremaliųjų situacijų židiniuose, propaguojanti priešgaisrinę saugą, skatinti ir vykdanti savanorių ugniagesių veiklą.


	Numatyto metinio veiklos plano įgyvendinimo rezultatas 

    2020 metais:
· Per praėjusius metus tarnybos ugniagesiai vyko į 305 incidentus, kurių metu užgesino 121 (tai 10 gaisrų mažiau nei 2019 metai) gaisrus. Daugiausiai gaisrų užgesino Luokės UK (29gaisrų) ir Nevarėnų UK (29 gaisrai). Sumažėjusių gaisrų skaičiaus sumažėjimą lemia tai, kad labai sumažėjo žolės deginimai. Tam įtakos turi baudos ir vykdomos prevencinės priemonės. Gesinant gaisrus tarnybos gaisriniais automobiliais iš viso nuvažiuota 13529. Lyginant su 2019 metais šiemet nuvažiuota 66 km mažiau.
· 2016-ais metais prie Tarnybos įsteigta ir pradėjo veiklą ugniagesiai savanoriai.  Praėjusiais 2020-ais metais ugniagesiai savanoriai nedalyvavo gelbėjimo darbuose, nes tam nebuvo skirta lėšų. 

· Buvo suorganizuoti ir pravesti vieni (daugiau mokymų nebuvo galima surengti dėl Covid 19 karantino) visų Tarnybos ugniagesių mokymai, į kuriuos Tarnybai pakvietus dalyvavo ir Šiaulių PGV Pajėgų valdymo skyriaus pareigūnai.
· Praėjusiais 2020 metais gaisrų skaičius Telšių rajone lyginant su 2019 metais buvo mažesnis apie 7,63%.


